bluuebunny/crossref_metadata_2025 huggingface dataset:
Το παράδειγμα της κατάχρησης δεσπόζουσας θέσης στο πλαίσιο της οικονομοκεντρικής μεταρρύθμισης του ενωσιακού δικαίου του ανταγωνισμού
Authors: Μερτικοπούλου Βικτώρια
Published: August 2021

Η "προσανατολισμένη στα αποτελέσματα" προσέγγιση του κανόνα κατάχρησης δεσπόζουσας θέσης (άρθρο 102 ΣΛΕΕ) αποτελεί το τελικό στάδιο του εκσυγχρονισμού των κανόνων του ανταγωνισμού και υλοποιείται κυρίως μέσω της Ανακοίνωσης της Ευρωπαϊκής Επιτροπής "Κατευθύνσεις σχετικά με τις προτεραιότητες της Επιτροπής κατά τον έλεγχο της εφαρμογής του άρθρου 82 της συνθήκης ΕΚ σε καταχρηστικές συμπεριφορές αποκλεισμού που υιοθετούν δεσπόζουσες επιχειρήσεις" και την πρόσφατη διοικητική πρακτική της. Βάσει αυτής δεν θα πρέπει να υπάρχει επέμβαση της αρχής ανταγωνισμού σε περιπτώσεις αποκλεισμού ανταγωνιστών όπου δεν προκύπτει σαφής βλάβη για τον καταναλωτή. Στη διατριβή εξετάζεται η προέλευση της μεταρρύθμισης και οι συγκεκριμένες έννοιες και λύσεις που ακολουθήθηκαν στην Ανακοίνωση ως όχημα της νέας οικονομικής προσέγγισης. Αναλύεται η θεωρητική βάση, τα συνταγματικά προβλήματα και οι νομικές και πρακτικές συνέπειες από τη μεταρρύθμιση του κανόνα και την απομάκρυνση από τη μορφολογική προσέγγιση. Επίσης, ο αντίκτυπος στην έως τούδε ερμηνεία του κανόνα από την έμφαση στις έννοιες της καταναλωτικής ευημερίας και της οικονομικής αποτελεσματικότητας.Στον αντίποδα βρίσκεται η νομολογιακή διαμόρφωση της ιδιαίτερης ευθύνης της δεσπόζουσας επιχείρησης, υπό το πρίσμα του αξιοκρατικού ανταγωνισμού και του ενωσιακού δημόσιου συμφέροντος όπως εξειδικεύεται στην προαγωγή της ανταγωνιστικής διαδικασίας. Η μελέτη αναλύει τους στόχους του Ενωσιακού δικαίου του ανταγωνισμού μετά τη Συνθήκη της Λισαβόνας και το πώς τα νομολογιακά τεκμήρια λαμβάνουν υπόψη τα διδάγματα της οικονομικής θεωρίας. Διερευνώνται εξάλλου οι τρόποι με τους οποίους η Ανακοίνωση συνεπάγεται περιορισμό του πεδίου εφαρμογής του άρθρου 102 ΣΛΕΕ. Η πραγματική έκταση της μεταρρύθμισης αναδεικνύεται από ανάλυση των επιμέρους στοιχείων της με αναγωγή σε πρωτότυπες πηγές, κυρίως των ενωσιακών δικαστηρίων. Επίσης εξετάζεται η εισαγωγή της μεταρρύθμισης μέσω ηπίου δικαίου και ο χαρακτήρας καθορισμού προτεραιοτήτων της Ανακοίνωσης. Αναλύονται, δε, μεταξύ άλλων, τα αποτελέσματά της κατά την εφαρμογή του κανόνα, και ο αντίκτυπός της στη δυνατότητα υποβολής καταγγελιών. Εκτενώς εξετάζονται η μεταβολή της θεσμικής ισορροπίας μεταξύ των οργάνων της ΕΕ και ζητήματα που θέτει ο αυτοπεριορισμός της διακριτικής ευχέρειας της Επιτροπής. Η κριτική σε σχέση με το ενδεχόμενο παραγωγής ψευδώς θετικών αποτελεσμάτων εκ της μορφολογικής προσέγγισης συγκρίνεται με τον αντίστροφο κίνδυνο υπο-επιβολής του κανόνα που συνεπάγεται η νέα οικονομική προσέγγιση. Η μελέτη καταλήγει σε προτάσεις σχετικά με το εφαρμόσιμο της νέας προσέγγισης, ιδίως στην παρούσα πολιτική και οικονομική συγκυρία.
Ηλεκτρονικά δίκτυα διανομής
Authors: Τσιακλαγκάνου Δήμητρα-Γεωργία
Published: August 2021

Στόχος της διατριβής είναι η κατάδειξη της ιδιαιτερότητας των ηλεκτρονικών δικτύων διανομής σε σχέση με τα παραδοσιακά δίκτυα. Ο βασικός προβληματισμός συνίσταται στο αν το υφιστάμενο νομικό πλαίσιο αρκεί για να αντιμετωπιστούν τα νέα ζητήματα που τίθενται λόγω της δραστηριοποίησης ενός δικτύου διανομής στο πλαίσιο του ηλεκτρονικού εμπορίου. Η μεθοδολογική προσέγγιση των εξεταστέων ζητημάτων γίνεται βάσει σύγκρισης ελληνικού και γαλλικού δικαίου, αξιοποιώντας τη γαλλική θεωρία και νομολογία επί ζητημάτων που δεν έχουν τεθεί ακόμα στον ίδιο βαθμό στην ελληνική έννομη τάξη.Αρχικά, αναζητούμε τις ιδιαιτερότητες των ηλεκτρονικών δικτύων διανομής. Η έλλειψη εδαφικότητας καθιστά δυσχερή την εφαρμογή του όρου αποκλειστικότητας και τον προσδιορισμό του εφαρμοστέου δικαίου και των αρμόδιων δικαστηρίων. Η έλλειψη ασφάλειας στις συναλλαγές καθιστά αναγκαία την παροχή αυξημένων πληροφοριών από τον επαγγελματία, τη διασφάλιση της προστασίας των προσωπικών δεδομένων, και επιθυμητή τη χρήση της ηλεκτρονικής υπογραφής.Ζητούμενο, επίσης, είναι η εναρμόνιση των ηλεκτρονικών δικτύων διανομής με τα παραδοσιακά δίκτυα διανομής. Η προσαρμογή των ισχυουσών συμβάσεων διανομής στα δεδομένα του διαδικτύου είναι εφικτή βάσει των ερμηνευτικών λύσεων του δικαίου του ανταγωνισμού, του δικαίου της διανοητικής ιδιοκτησίας και των γενικών αρχών του αστικού δικαίου. Επιθυμητή, ωστόσο, είναι η περαιτέρω συμβατική διαμόρφωση των σχέσεων των μελών του ηλεκτρονικού δικτύου διανομής. Προτείνεται, επίσης, η αξιοποίηση των νέων τεχνολογικών δυνατοτήτων (λογισμικό ανοιχτού κώδικα, creative commons). Απαραίτητη, όμως, είναι και η προστασία του δικτύου από προσβολές τρίτων αξιοποιώντας τα εργαλεία προστασίας των παραδοσιακών δικτύων διανομής (αθέμιτος ανταγωνισμός, προστασία σήματος).Με αφετηρία ζητήματα αστικού δικαίου (τη συμβατική ρύθμιση των σχέσεων των μελών ενός ηλεκτρονικού δικτύου διανομής), εξετάζονται ζητήματα ανταγωνισμού (οριοθέτηση της συμβατικής τους ελευθερίας), με αποτέλεσμα να επιτευχθεί η ισορροπία μεταξύ της ατομικής ελευθερίας και του ρυθμισμένου ανταγωνισμού. Τέλος, η διατριβή καταδεικνύει τη σημασία του αστικού δικαίου, ως πυρήνα ολόκληρου του ιδιωτικού δικαίου, σε περισσότερους κλάδους.
Η σεξουαλική παρενόχληση στο χώρο εργασίας κατά το ευρωπαϊκό και ελληνικό δίκαιο, λαμβανομένου υπόψη και του αμερικάνικου δικαίου
Authors: Καραμήτρος Δημήτριος
Published: August 2021

Η διατριβή πραγματεύεται το φαινόμενο της σεξουαλικής παρενόχλησης στο χώρο εργασίας κατά το ευρωπαϊκό και το ελληνικό δίκαιο, λαμβανομένου υπόψη και του δικαίου των ΗΠΑ.Στο πρώτο κεφάλαιο παρατίθενται ιστορικά στοιχεία και διατυπώνονται κοινωνιολογικές-ανθρωπολογικές παρατηρήσεις. Στο δεύτερο κεφάλαιο αναλύεται η αντιμετώπιση της σεξουαλικής παρενόχλησης στο ευρωπαϊκό δίκαιο, αρχικά με κείμενα «μαλακού» δικαίου. Ακολουθεί η ανάλυση του παράγωγου κοινοτικού δικαίου και συγκεκριμένα της Οδηγίας 2002/73/EK, που αντικαταστάθηκε από την Οδηγία 2006/54/ΕΚ. Με τις ανωτέρω Οδηγίες ορίστηκε η έννοια της σεξουαλικής παρενόχλησης και καθιερώθηκε η αρχή της αποτελεσματικής δικαστικής προστασίας των θυμάτων αυτής.Στο τρίτο κεφάλαιο παρατίθεται η νομική αντιμετώπιση της σεξουαλικής παρενόχλησης στο ελληνικό δίκαιο. Η σεξουαλική παρενόχληση αντιμετωπίζεται ως προσβολή προσωπικότητας, ως αθέτηση της υποχρέωσης πρόνοιας, ως αδικοπραξία, ως λόγος υπερημερίας του εργοδότη, ως μονομερής βλαπτική μεταβολή, ως εξαναγκασμός σε παραίτηση του μισθωτού, ως σπουδαίος λόγος καταγγελίας της σύμβασης εργασίας ορισμένου χρόνου από το μισθωτό, αλλά και ως καταχρηστική άσκηση δικαιώματος του εργοδότη. Με το Ν. 3488/2006, που αντικαταστάθηκε από το Ν.3896/2010, ενσωματώθηκαν οι κοινοτικές Οδηγίες και προβλέφθηκαν για πρώτη φορά στο εθνικό μας δίκαιο ειδικές ρυθμίσεις για την αντιμετώπιση της σεξουαλικής παρενόχλησης.Στο τέταρτο κεφάλαιο αναλύεται το δίκαιο των ΗΠΑ για τη σεξουαλική παρενόχληση, με τα εκεί προβλεπόμενα είδη σεξουαλικής παρενόχλησης, την quid pro quo και τη σεξουαλική παρενόχληση εχθρικού περιβάλλοντος. Επιπρόσθετα αναλύεται ο ρόλος της Επιτροπής Ίσων Ευκαιριών Απασχόλησης, η οποία σε περίπτωση μη επίτευξης συμβιβασμού, μπορεί να ασκήσει αγωγή κατά του καταγγελλόμενου, χωρίς καμία οικονομική επιβάρυνση του θύματος. Τέλος στο πέμπτο κεφάλαιο παρατίθενται οι συμπερασματικές παρατηρήσεις και οι προτάσεις του συγγραφέα από την εξέταση της όλης θεματικής.
Η σημασία της τηλεκυτταρολογίας στη διάγνωση και την παροχή υπηρεσιών ελέγχου και διασφάλισης ποιότητας σε επιχρίσματα κυτταρολογίας υγρής φάσης παρακεντήσεων δια λεπτής βελόνης αλλοιώσεων θυρεοειδούς αδένα
Authors: Αρχοντάκης Σταύρος
Published: August 2021

Σκοπός: Η παρούσα μελέτη διερευνά το ρόλο της τηλεκυτταρολογίας ως εργαλείου ελέγχου ποιότητας και βελτίωσης των διαγνώσεων σε υλικά παρακεντήσεων θυρεοειδούς, τα οποία παρασκευάστηκαν σύμφωνα με την τεχνική ThinPrep®. Μέθοδος: Η μελέτη διενεργήθηκε σε 252 δείγματα, τα οποία ελήφθησαν από 157 ασθενείς, οι οποίοι προσήλθαν στο Εργαστήριο Διαγνωστικής Κυτταρολογίας του Πανεπιστημιακού Νοσοκομείου «ΑΤΤΙΚΟΝ» προκειμένου να τεθεί προεγχειρητική διάγνωση πριν τη διενέργεια θυρεοειδεκτομής. Τρεις διαγνωστικές κατηγορίες χρησιμοποιήθηκαν για την κατάταξη των κυτταρολογικών απαντήσεων. Από όλα τα περιστατικά ελήφθησαν 10 φωτογραφίες αντιπροσωπευτικές των αντίστοιχων μικροσκοπικών ευρημάτων. Οι ανωτέρω ψηφιακές φωτογραφίες απεστάλησαν μέσω ειδικού πρωτοκόλλου μεταφοράς αρχείων σε προστατευμένες ηλεκτρονικές διευθύνσεις 4 διαφορετικών κυτταρολόγων, οι οποίοι ανασκόπησαν το σύνολο του ψηφιακού υλικού. Οι 4 κυτταρολόγοι σχολίασαν επίσης την ποιότητα των φωτογραφιών. Οι αρχικές κυτταρολογικές διαγνώσεις καθώς και τα αποτελέσματα της ανασκόπησης συλλέχθησαν, καταγράφηκαν, έτυχαν στατιστικής επεξεργασίας και συγκρίθηκαν με τις αντίστοιχες ιστολογικές διαγνώσεις. Αποτελέσματα: Σύμφωνα με τα ευρήματά μας, δεν παρατηρήθηκαν σημαντικές διαφορές όσον αφορά την ακρίβεια μεταξύ των διαγνώσεων που στηρίχθηκαν στην ανασκόπηση των ψηφιακών εικόνων και εκείνων που στηρίχθηκαν στην ανασκόπηση των αντίστοιχων επιχρισμάτων. Συμπεράσματα: Η Τηλεκυτταρολογία αποτελεί μια ταχεία και αξιόπιστη μέθοδο ελέγχου ποιότητας και εφαρμογής εξωτερικού ελέγχου επαγγελματικής επάρκειας στο κυτταρολογικό Εργαστήριο και πρέπει να εφαρμοστεί στην καθημερινή κλινική πράξη. Η χρήση υλικών κυτταρολογίας υγρής φάσης εξασφαλίζει τη δυνατότητα διατήρησης επιπλέον υλικού για την εφαρμογή ειδικών χρώσεων, όπου αυτό κριθεί απαραίτητο, καθώς επίσης και για την παρασκευή επιπλέον επιχρισμάτων. Η εφαρμογή της Τηλεκυτταρολογίας στην καθημέρα εργαστηριακή πράξη θα εξασφαλίσει την αναπαραγωγιμότητα των κυτταρολογικών διαγνώσεων και θα καταστήσει εφικτή την παραγωγή ψηφιακού φωτογραφικού υλικού. Πέραν της διαγνωστικής ακρίβειας, η εφαρμογή ενός συστήματος τηλεκυτταρολογίας απαιτεί συνεκτίμηση και πολυάριθμων οικονομικών, νομικών, επαγγελματικών και δεοντολογικών ζητημάτων.
Το ερμηνευτικό πλαίσιο της χριστολογίας του Αγίου Μαξίμου του Ομολογητού
Authors: Σίσκος Γεώργιος
Published: August 2021

Σκοπός της διατριβής είναι η ιστορικοδογματική διερεύνηση των πηγών των χριστολογικών διατυπώσεων του αγίου Μαξίμου του Ομολογητού. Βασική θέση της διατριβής είναι ότι καθίσταται αδύνατη η κατανόηση του δόγματος των δύο θελήσεων και των δύο ενεργειών στο Χριστό κατά τον άγιο Μάξιμο, αν δεν προηγηθεί μια εξαντλητική ανάλυση της αντιρρητικής του Ομολογητή απέναντι στην αντιχαλκηδόνια Χριστολογία. Το τελευταίο αποτελεί και το Α' Μέρος της διατριβής. Σε αυτό περιλαμβάνονται η μεταφορά των καππαδοκικών τριαδολογικών προϋποθέσεων στη χριστολογία, οι διατυπώσεις που αφορούν στις δυο φύσεις του Χριστού, η ερμηνεία του αγίου Κυρίλλου από τον άγιο Μάξιμο και το Σεβήρο Αντιοχείας, η συμπερίληψη όλης της μεταχαλκηδόνιας παράδοσης στα κείμενα του Ομολογητή ως απολογητική απέναντι σε αντιχαλκηδόνιους και νεστοριανούς. Το Β' Μέρος αφορά τις ερμηνευτικές αρχές και τα θεολογικά αξιώματα πάνω στα οποία θεμελιώνεται το δόγμα των δύο ενεργειών στο Χριστό. Διερευνάται αναλυτικά το πλαίσιο των πηγών της ορθόδοξης παράδοσης πάνω στο οποίο βασίζεται ο Ομολογητής πατέρας. Αποδεικνύεται η αντισεβηριανή αντιρρητική ως το θεμέλιο της αντιμονοενεργητικής αντιρρητικής. Στο Γ' μέρος εκτίθενται οι πατερικές πηγές πάνω στις οποίες αρθρώθηκε η εξηγητική φαινομενολογία των μονοθελητών. Αναλύεται η αξιοποίηση της προγενέστερης τριαδολογικής και ανθρωπολογικής παράδοσης από τον άγιο Μάξιμο, προκειμένου ο άγιος να εκθέσει το δόγμα των δύο θελήσεων στο Χριστό. Γίνεται μια έρευνα στους ιστορικούς λόγους οι οποίοι γέννησαν την διάκριση φυσικού και γνωμικού θελήματος. Αναδεικνύεται η ερμηνευτική της υποστατικής ταυτότητας και της φυσικής διαφοράς στο σαρκωμένο Λόγο, με συνεπόμενη την αντίδοση των ιδιωμάτων, ως βασική θέση αναίρεσης των κυριότερων μονοθελητικών αξιωμάτων.
Μέθοδοι σχεδιασμού-βελτιστοποίησης στις στροβιλομηχανές βασισμένες στους εξελικτικούς αλγορίθμους
Authors: Κυριάκου Στυλιανός
Published: August 2021

The scope of this PhD thesis is to pΙopose a set of improvements to existingshape design-optimization methods in fluid dynamiοs based on EvolutionaryΑlgorithms (EAs) and demonstrate their effiοienοy in real-world applications.Though the proposed method and the developed EA-based software are bothgeneriο, this thesis foοuses on applicatiοns in the fields of hydrau1ic andthermal turbomaοhines. With the proposed a1gorithmic variants, theoptimization turn-around time is notiοeably reduοed with respeοt to that ofοonventional (reference, background) methods. Though the latter areοomputationally expensive, with the proposed add-ons, they becomeaffordable even for large-scale industrial applications.
Ο ελληνικός αντικομμουνισμός στο <<σύντομο 20ο αιώνα>>
Authors: Μητσοπούλου Αναστασία
Published: August 2021

Η παρούσα μελέτη επιχειρεί να διερευνήσει το φαινόμενο του αντικομμουνισμού, ως ιδεολογικό ρεύμα, στην Ελλάδα κατά το σύντομο εικοστό αιώνα (1918-1989). Αντικείμενο της έρευνάς μας υπήρξε ο δημόσιος αντικομμουνιστικός λόγος πρωτίστως στο χώρο της πολιτικής αλλά και σε άλλους τομείς του δημόσιου λόγου, όπως ο χώρος της εκπαίδευσης αλλά και της λογοτεχνίας. Στόχος είναι η περιγραφή, ανάλυση και κατανόηση της αντικομμουνιστικής επιχειρηματολογίας και η ένταξή της στο ιστορικό πλαίσιο στο οποίο αναπτύχθηκε. Εκτός από την υπάρχουσα βιβλιογραφία η ανά χείρας έρευνα, όσον αφορά τα κεφάλαια που αναφέρονται στην πολιτική, βασίζεται εν μέρει στη μελέτη των αρχείων των πολιτικών προσωπικοτήτων που σφράγισαν τον 20ο αιώνα: Φ. Δραγούμη, Ν. Πλαστήρα, Γ. Παπανδρέου, Κ. Καραμανλή, Κ. Μητσοτάκη αλλά πρωτίστως στη μελέτη των Πρακτικών των Συζητήσεων της Βουλής και φυσικά του Τύπου. Η μελέτη των σχολικών εγχειριδίων αλλά και των Γενικών Αρχείων του Κράτους, στους νομούς Θεσσαλονίκης, Κιλκίς και Σερρών, όπου εντοπίσαμε εγκυκλίους, οδηγίες και λόγους του εκάστοτε Υπουργού Παιδείας και των τοπικών Επιθεωρητών, συμβάλλει σημαντικά στην ανίχνευση του αντικομμουνιστικού λόγου στην εκπαίδευση. Τέλος, όσον αφορά τη λογοτεχνία βαρύνουσα σημασία δίνεται στη μελέτη των ίδιων των λογοτεχνικών έργων αλλά και της κριτικής που επακολούθησε. Επιπλέον ανατρέχουμε στο δημόσιο λόγο, άρθρα, δοκίμια λογοτεχνών, στα λογοτεχνικά περιοδικά Ελληνική Δημιουργία και Νέα Εστία και φυσικά και στη σχετική βιβλιογραφία. Ο αντικομμουνισμός παρουσιάστηκε διεθνώς με χαρακτηριστικά πολιτικής νοοτροπίας περισσότερο και όχι τόσο ως ευδιάκριτη ιδεολογία με φιλοσοφικές αρχές και ιδεώδεις στόχους. Στην πραγματικότητα, αυτό που συνέβαινε συχνά είναι ότι ο αντικομμουνισμός λειτούργησε ως ο μοναδικός συνεκτικός δεσμός απόλυτα ετερόκλητων στοιχείων.
Η ανθρωπολογία του οσίου Εφραίμ του Σύρου και η προγενέστερη πατερική παράδοση
Authors: Τσιοβάνου Κρίστιαν-Ιούλιαν
Published: August 2021

Ο άνθρωπος είναι το πιο εκλεκτό κομμάτι της δημιουργίας, για δύο λόγους: α) επειδή είναι δημιουργημένος «κατ' εικόνα» Θεού, δηλαδή έχει λογικό, το οποίο είναι άρρηκτα συνυφασμένο με το αυτεξούσιο, και β) μετέχει και στον υλικό και στον πνευματικό καθώς σώμα και ψυχή βρίσκονται σε πλήρη λειτουργική ενότητα. Το «κατ' εικόνα» για τον όσιο Εφραίμ, αλλά και για όλη την προγενέστερη πατερική παράδοση του βρίσκεται στο λογικό. Ο άνθρωπος έχει πλήρως το «κατ' εικόνα» του Θεού, γιατί είναι λογικός. Το «κατ' εικόνα» αποτελεί το θεμέλιο της ανθρώπινης υπάρξεως που δίνει τη δυνατότητα στον άνθρωπο να μπορεί να κινείται προς το αγαθό, όταν κάνει καλή χρήση του αυτεξουσίου. Ή πατερική ανθρωπολογία δεν αποτελεί ένα σύστημα. Αλλά τα πλούσια και σε αρμονία μεταξύ τους πατερικά δεδομένα του θέματος θα μπορούσαν να παρασύρουν αυτή τη διατριβή στην εύκολη λύση να παρουσιάσει τα πατερικά βιώματα ως ιδέες και να στήσει μ' αυτές. Ο άνθρωπος είναι δημιουργημένος ως δυνάμει θεανθρώπινο ον, το οποίο έχει χρέος, οδηγούμενο από τη θεοειδή ψυχή του, να εξομοιώσει σε όλα τον εαυτό του με το Θεό και έτσι να γίνει έμπρακτα θεανθρώπινο ον, δηλαδή ένα ον στο οποίο ο άνθρωπος ενώνεται με τέλειο τρόπο με το Θεό και ζει μέσα στις θείες και άπειρες τελειότητές του. Παρόλο που ο άνθρωπος είναι μέρος από τη σύνολη δημιουργία του Θεού, ο όσιος Εφραίμ κάνει λόγο για την ιδιαίτερη θέση που κατέχει για να τονίσει τη θεϊκή κλήση του. Μόνο αυτός είναι θεόπλαστος, δηλαδή παρόλο που είναι «εκ της φύσεως του χοός», ο Θεός έφερε στην ύπαρξη μόνο τον άνθρωπο με το Λόγο Του, «έν χάριτι», «έκ θείου Πνεύματος». Τον έπλασε ξεχωριστά με τα ίδια Του τα «χέρια», και του έδωσε, κατά χάρη, το προνόμιο του «κατ’ εικόνα» και «καθ' όμοίωσιν». Το «κατ’ εικόνα» και «καθ' όμοίωσιν» αποτέλεσε τη βιβλική βάση για τους περισσότερους Πατέρες της Εκκλησίας στην ανάπτυξη της ανθρωπολογίαςτους. Η χρήση του συνοπτικού συνδέσμου, που συνδέει «το κατ' εικόνα» με «το καθ' ομοίωση», θεωρείται ως αιτία για τη μεταξύ τους διάκριση. Ο όσιος Εφραίμ ακολουθεί την ιστορικό-φιλολογική μέθοδο της Αντιοχειανής Σχολής, η οποία αναζητούσε το πνευματικό νόημα ακόμη και στον λεκτικό τύπο. Σύμφωνα με την ανθρωπολογία του Αποστόλου Παύλου, ο όσιος Εφραίμ εκφράζει σε όλα τα συγγράμματά του, την πορεία της ψυχής που σχετίζεται με την πορεία προς το «καθ' ομοίωσην», όπου κάθε ψυχή έχει τη δυνατότητα να γίνει πνευματική και να απαλλαχθεί από τον πνευματικό θάνατο. Έτσι μπορούμε να πούμε ότι εκφράζοντας την ανθρωπολογία και ολόκληρη την θεολογία του, ο όσιος Εφραίμ παραμένει έναν μεγάλο ποιητή και υπερασπιστή της Ορθοδοξίας.
Η ιδιοδεκτικότητα και ο ρόλος της στην αστάθεια του ώμου
Authors: Τζαβέας Αλέξανδρος
Published: August 2021

Σκοπός της προοπτικής αυτής μελέτης ήταν η ιστολογική και κλινική αξιολόγηση της ιδιοδεκτικότητας σε ασθενείς με χρόνια αστάθεια του ώμου και η σύγκριση με υγιείς, ως προς την αστάθεια, ώμους. Η μελέτη έγινε σε 15 ασθενείς με αστάθεια του ώμου οι οποίοι υποβλήθηκαν σε επανορθωτική αρθροσκοπική επέμβαση. Όλοι αξιολογήθηκαν προεγχειρητικά και ένα έτος μετεγχειρητικά για την ιδιοδεκτικότητα του ώμου με κλινικές δοκιμασίες με τη χρήση ειδικής συσκευής μέτρησης που κατασκευάστηκε για τη μελέτη αυτή. Οι δοκιμασίες που χρησιμοποιήθηκαν ήταν η ουδός αντίληψης της παθητικής κίνησης (TTDPM : threshold to detection of passive motion) και η παθητική αναπαραγωγή της θέσης της άρθρωσης (PRJP : passive reproduction of joint position). Επίσης, έγινε μέτρηση όχι μόνο του πάσχοντος, αλλά και του υγιούς ώμου σε κάθε ασθενή. Διεγχειρητικά σε όλους τους ασθενείς έγινε λήψη ιστοτεμαχίου από τον αρθρικό θύλακο και καταμέτρηση των ιδιοδεκτικών υποδοχέων ιστολογικά. Ως ομάδα σύγκρισης χρησιμοποιήθηκαν νωποί πτωματικοί ώμοι, από τους οποίους έγινε λήψη παρόμοιων ιστοτεμαχίων αρθρικού θυλάκου. Παρατηρήθηκε μειωμένη ιδιοδεκτικότητα των πασχόντων σε σχέση με τους υγιείς ώμους προεγχειρητικά, ενώ βελτίωση της ιδιοδεκτικότητας διαπιστώθηκε ένα χρόνο μετεγχειρητικά. Τα αποτελέσματα αυτά παρατηρήθηκαν τόσο για τη δοκιμασία PRPJ (p<0,001), όσο και για τη δοκιμασία TTDPM (p<0.001). Κατά την ιστολογική εξέταση παρατηρήθηκαν πολυάριθμοι ιδιοδεκτικοί υποδοχείς με τη μορφή των σωματίων Pacini, σωματίων Ruffini, οργανιδίων Golgi και ελεύθερων νευρικών απολήξεων. Τη συντριπτική πλειοψηφία αποτελούσαν τα σωμάτια Pacini. Συνολικά μελετήθηκαν 900 ιστολογικά παρασκευάσματα (450 από την ομάδα μελέτης και 450 από την ομάδα ελέγχου). Ο αριθμός των υποδοχέων Pacini στους ασθενείς με αστάθεια βρέθηκε μειωμένος σε σχέση με τα πτωματικά παρασκευάσματα και η διαφορά ήταν στατιστικά σημαντική (p<0.001). Η ιδιοδεκτικότητα του ώμου μειώνεται στην αστάθεια και ως αιτία μπορεί να θεωρηθεί η μείωση του απόλυτου αριθμού των υποδοχέων. Η ελάττωση του αριθμού των υποδοχέων ανά μονάδα επιφάνειας μπορεί να οφείλεται στη διάταση του θυλάκου ή στην αδρανοποίηση και εκφύλισή τους. Σε κάθε περίπτωση το αποτέλεσμα είναι η μειωμένη ανταπόκριση των ερεθισμάτων της ιδιοδεκτικότητας. Η επανορθωτική χειρουργική επέμβαση λύει τον φαύλο κύκλο της αστάθειας – μειωμένης ιδιοδεκτικότητας.
Το θέατρο της Αναγέννησης και του Μπαρόκ στη Βαλκανική Χερσόνησο και στα νησιά της
Authors: Μπογκντάνοβιτς Ιρένα
Published: August 2021

O τίτλος της διατριβής από μόνος του φανερώνει ένα άκρως ενδιαφέρον και απαιτητικό εγχείρημα που παρακολουθεί συστηματικά την ανάπτυξη του θεάτρου από τα τέλη του 15ου ως τις αρχές του 18ου αιώνα στη Νοτιοανατολική Ευρώπη. Τα πολυάριθμα έργα συνθέτουν οι Νότιοι Σλάβοι των δαλματικών ακτών, καθώς και οι Έλληνες που κατοικούν στα νησιά. Αποτελείται από έξι κεφάλαια. Το ιστορικό, οικονομικό και πολιτιστικό πλαίσιο της Βαλκανικής Χερσονήσου και των νησιών στην Αδριατική, το Ιόνιο και το Αιγαίο, συνοψίζεται στο πρώτο κεφάλαιο, όπου παρουσιάζονται ομοιότητες και διαφορές των περιοχών με έμφαση στη σχέση τους με τη Βενετία και αλλά μέρη της Ιταλίας από όπου επηρεάζονται. Στα επόμενα πέντε κεφάλαια εξετάζονται το θρησκευτικό δράμα, το ποιμενικό δράμα, η κωμωδία, η τραγωδία, η τραγικωμωδία και τα ιντερμέδια. Το κάθε είδος κατατάσσεται σε ξεχωριστό κεφάλαιο. Παρακολουθείται από την εμφάνισή του σε διάφορες φάσεις μέχρι την εξαφάνιση των βασικών χαρακτηριστικών και αναγνωρίσιμων στοιχείων του. Μέσα σε δύο αιώνες τα δραματικά είδη σχηματίζονται υπό την επίδραση τριών καλλιτεχνικών ρευμάτων: της Αναγέννησης, του Μανιερισμού και του Μπαρόκ. Για κάθε είδος δίδονται τα βασικά χαρακτηριστικά, τα βιογραφικά στοιχεία των δραματουργών, αναλύονται τα έργα, η γλώσσα και ο στίχος, ο σκηνικός χώρος, εντοπίζονται τα κοινά στοιχεία μεταξύ τους και η πιθανή εξάρτηση, αν υπάρχει, από τα ιταλικά πρότυπα. Στο τέλος του κάθε κεφαλαίου υπάρχει σχετικό συμπέρασμα, ενώ στον επίλογο που αποτελεί το τελευταίο κεφάλαιο, το έβδομο, γίνεται η γενική ανασκόπηση της έρευνας, η οποία διεξαγόταν για αρκετά χρόνια στην Ελλάδα, την πρώην Γιουγκοσλαβία και την Ιταλία, όπου στις βιβλιοθήκες συνέλεξα πλούσιο υλικό.Η συνδυαστική μελέτη όλων αυτών των έργων, γραμμένων από τα τέλη του 15ου μέχρι τις αρχές του 18ου αιώνα, μπορεί να τεθεί ως το πρώτο αξιόλογο κεφάλαιο μίας μελλοντικής Ιστορίας του θεάτρου της Νοτιοανατολικής Ευρώπης.
Τοιχογραφίες ρωμαϊκών χρόνων στην Ελλάδα
Authors: Βαβλέκας Νικόλαος
Published: August 2021

The thesis "Roman wall paintings in Greece. From the time of Augustus until the era of Constantine the Great"presents for the first time in an overall scale the wall paintings of Roman imperial era that have come to light in the areas of modern Greek territory.The thesis focuses on the nature and function of the material in question, as well as on the construction technique and its iconography. Specifically, the present study examines for the first time the relationship of iconography with the decorated interiors, the frequency of wall paintings within a building as well as the relations of wall decorations with the types of buildings. Moreover it focuses on a number of other issues, such as whether and to what extent the material in question had any meaning for the ancient owners who ordered it, to what extent the agenda of projects was dictated by personal preferences, economic or social status, the current dominant artistic trends of the time, the existence of a single common art for mural decorations throughout the empire, as well as the detection and further developments of certain Italian styles in the provinces of Greece. Also it tries to decipher to what extent we are able today with the limited resources, sources and data that we have to understand this material. This study includes six chapters each of which determines the material in question in a different light. The first chapter is an introduction to Roman wall paintings in general, while the second examines the technique of wall decoration during the imperial period. The third chapter presents briefly the history of wall paintings in the Greek area until the late Hellenistic era. In this chapter, having as a starting point the early Greek times, an effort has been made to determine the nature and function of the mural decoration in the Greek world before the advent of the Romans, as well as the dominant artistic trends of wall decoration until the late Hellenistic era. The fourth chapter examines in general the wall decorations during the imperial period in the area of modern Greece, having as a basis, locations that present more frequently mural decorations. The fifth chapter deals with the iconography of the Roman wall paintings in Greece. Despite the fragmentary state of preservation of the material in question it can be detected the common iconographic trends between the Greek and Italian wall decoration, although it can not be expressed any definite conclusion as far as the prevalence of the new artistic trends in mural decorations is concerned. The last chapter examines through statistics and comparative conclusions the nature and the function of the material in question, as well as in what kind of buildings (private / public) and spaces (character and function of the rooms) the mural decoration is appeared.
Πυρο-μετεωρολογία, πυρκαγιές και κλιματική αλλαγή
Authors: Ηλιόπουλος Νικόλαος
Published: August 2021

Για πολλά χρόνια, οι δασικές πυρκαγιές είναι ένα πολύ κοινό φαινόμενο στα μεσογειακά κλίματα. Σε αυτή την εργασία, ένα μέσης κλίμακας αριθμητικό μετεωρολογικό μοντέλο, το RAMS χρησιμοποιήθηκε για την προσομοίωση της ροής του ανέμου και της θερμοκρασίας σε μια πραγματική κατάσταση δύο πυρκαγιών στην περιοχή της Αττικής, στη Ραφήνα και στο Νέο Βουτζά, στις 28 Ιουλίου του 2005. Σε αυτή τη μελέτη χρησιμοποιούμε έναν από τους πιο γνωστούς προσομοιωτές εξάπλωσης πυρκαγιάς, το FARSITE (Fire Area Simulator) για την περιγραφή της συμπεριφοράς της δασικής πυρκαγιάς. Για τον έλεγχο της ακρίβειας των προσομοιώσεων χρησιμοποιήθηκε ο μη συμμετρικός στατιστικός δείκτης Sorensen (SC), ο οποίος μετράει την ομοιότητα μεταξύ της πραγματικής και προσομοιωμένης καμένης έκτασης. Για τη διερεύνηση της επίδρασης μιας πιθανής κλιματικής αλλαγής στη συμπεριφορά των δασικών πυρκαγιών στην Ελλάδα, χρησιμοποιήθηκε το κλιματικό μοντέλο MAGICC (Model for the Assessment of Greenhouse-Gas Induced Climate Change) και η βάση δεδομένων SCENGEN (SCENario GENerator). Όμως, τα ως τώρα αποτελέσματα των ερευνών για την πρόγνωση των κλιματικών αλλαγών κάθε άλλο παράμονοσήμαντα, κατηγορηματικά και σαφή είναι. Για αυτό το λόγο δημιουργήθηκαν σενάρια όπου οι μεταβολές των μετεωρολογικών και μη μετεωρολογικών παραμέτρων, εισάγονται στον προσομοιωτή εξάπλωσης πυρκαγιάς FARSITE, όχι μόνο σύμφωνα με τα αποτελέσματα του MAGICC, αλλά και σύμφωνα με τυχαία πιθανά σενάρια για την περιγραφή της μελλοντικής συμπεριφοράς μιας δασικής πυρκαγιάς στην περιοχή μελέτης. Επομένως, θα μπορούσαν να γίνουν μια σειρά προσομοιώσεων με πιθανά σενάρια για περιοχές που παρουσιάζουν μεγάλη πυρο-επικινδυνότητα και τα αποτελέσματα τους να καταχωρηθούν σε πίνακες (επιχειρησιακά πρωτόκολλα). Άρα, η παρούσα μελέτη καλείται να καλύψει ένα κενό που υπάρχει στη γνώση που συνδυάζεται με την πράξη σε θέματα δασικών πυρκαγιών. Την προσπάθεια αυτή, συνεπικουρεί και το Εγχειρίδιο Πυρο-μετεωρολογίας. Είναι μια καινοτομία της μελέτης αυτής που καλύπτει κενά τα οποία υπάρχουν σε επίπεδο εκπαίδευσης, πρόληψης και σχεδιασμού σε επιτελικό και επιχειρησιακό επίπεδο. Συνοψίζοντας, η προσαρμογή ενός προσομοιωτή εξάπλωσης πυρκαγιάς για μια περιοχή και ενός υψηλής ανάλυσης ατμοσφαιρικού μοντέλου είναι απαραίτητα στο να προσομοιωθεί σε επιχειρησιακό επίπεδο, μέσω αριθμητικών μοντέλων, η συμπεριφορά μιας δασικής πυρκαγιάς σε σχέση με τις μεταβολές των μετεωρολογικών ή μη παραγόντων που την επηρεάζουν.
Φασματοσκοπική μελέτη καρκινικών κυττάρων μαστού
Authors: Μπουκάκη Ευρυδίκη
Published: August 2021

In the present study micro-FT-IR spectroscopy was used in order to study, the molecular structure of various breast cancers tissues. 17 samples from the Metaxas Anticancer Hospital Bank were used.From this study it has been found that the micro-FT-IR spectroscopy is a method that could be used to study complex biological systems such as tissues and cells, since information relative to the changes of the organic molecules that constitute cancerous tissues can be received. The classification of the spectra was based on the original histopathological classification of tumor tissues.In general, the observed differences in spectra concerned healthy and neoplastic tissues. Although the differences were significant throughout the spectrum area (4000-700 cm-1), in this particular study the spectrum was demerged into smaller zones, in which the characteristic vibration bands of the chemical groups of biological molecules were included. The aim is to use these zones as diagnostic areas for pre-diagnosis of breast cancer.The spectra of tumor tissue were compared with healthy tissue spectra, using the regions where the vibration bands of the chemical groups absorb: vNH (δNH), vC = O, vCH3 (δCH3), vCH2 (δCH2), Amide I, II and DNA. The bands of these groups also give information about the secondary structure of proteins and DNA helix.Comparison between the representative spectra of cancer (K) and connective (C) tissues in the region 3000-2800 cm-1 shows that there is no any hypomethylation effect of proteins in K tissues and higher membrane fluidity in C tissues.The blue shift of the absorption bands of amide I and II, are determined that cancer cells alter their secondary structure of proteins. In invasive cancer those bands are shifted towards higher wavenumbers.The shift of the absorption band of C-OH group at 1161 cm-1 for the connective tissue and at 1172 cm-1 for cancer tissue, compared to the healthy tissue, is associated with increased phosphorylation during carcinogenesis. Finally, changes in the bending vibrations of O-P-O at 950 cm-1 show changes in the molecular structure of DNA of solid cancers. This change associates with the grade of the cancer.From the study of tumor tissue it has been clear that the micro-FT-IR spectroscopy can be used as a pre-diagnostic and diagnostic method for the development and progression of breast cancer at a molecular level.
Η διδασκαλία του μαθήματος της αρχαίας ιστορίας στο γυμνάσιο με την αξιοποίηση αρχαιολογικών δεδομένων
Authors: Παπανικολάου Ελένη
Published: August 2021

Σκοπός της διατριβής είναι να διερευνήσει τρόπους με τους οποίους τα αρχαιολογικά δεδομένα, δηλαδή τα υλικά κατάλοιπα του παρελθόντος, καθώς επίσης οι αναπαραστάσεις μνημείων και οι χάρτες αρχαιολογικού περιεχομένου μπορούν να αξιοποιηθούν για τη διδασκαλία της αρχαίας ιστορίας στις πρώτες τάξεις της Δευτεροβάθμιας Εκπαίδευσης. Πρόκειται για μία έρευνα ποιοτικού χαρακτήρα, η οποία πραγματοποιήθηκε ως διδακτική παρέμβαση σε πέντε σχολεία του νομού Αττικής κατά το σχολικό έτος 2009-2010 με τη μέθοδο της Μελέτης Πολλαπλών Περιπτώσεων. Ως ερευνητικά εργαλεία χρησιμοποιήθηκαν: α) διδακτικό υλικό ειδικά σχεδιασμένο για την έρευνα, β) η μέθοδος της παρατήρησης πεδίου πριν και κατά τη διάρκεια της διδακτικής παρέμβασης, γ) ερωτηματολόγια πριν και μετά από τη διεξαγωγή της διδακτικής παρέμβασης και δ) συνεντεύξεις εκπαιδευτικών και μαθητών/-τριών που έλαβαν μέρος στη διδακτική παρέμβαση. Τα κύρια ευρήματα που σχετίζονται άμεσα με τις ερευνητικές υποθέσεις είναι τα εξής: α) η αποτελεσματική αξιοποίηση του διδακτικού υλικού από τις εμπλεκόμενες στην έρευνα εκπαιδευτικούς υπήρξε ανάλογη μεν με την εξειδίκευσή τους στην ιστορία, αλλά επίσης με την επιθυμία τους να αλλάξουν τις παγιωμένες διδακτικές πρακτικές τους, β) η εξοικείωση των μαθητών/-τριών με την ιστορική μεθοδολογία παρουσίασε αλματώδη βελτίωση, γ) εμφανής υπήρξε η βελτίωση της ιστορικής σκέψης πολλών μαθητών/-τριών, ιδιαίτερα ως προς την κατανόηση του χρονολογικού συστήματος και την εξαγωγή τεκμηριωμένων συμπερασμάτων, τόσο στο γραπτό όσο και στον προφορικό λόγο, δ) μεγάλο ποσοστό μαθητών/-τριών σημείωσε αύξηση της συμμετοχής στη διδακτική διαδικασία, καθώς και αυξανόμενη επιμονή στην επίλυση ασκήσεων που προϋπέθεταν σύνθετη ιστορική σκέψη, ε) παρά τη θετική στάση τους κατά τη διάρκεια της διδακτικής παρέμβασης, πολλοί/-ές μαθητές/-τριες εξακολούθησαν να αντιμετωπίζουν αρνητικά την ιστορία ως γνωστικό αντικείμενο και να συνδέουν τη χρησιμότητά της αποκλειστικά με μία ενδεχόμενη επαγγελματική αποκατάσταση. Συμπερασματικά, σύμφωνα με τα αποτελέσματα αυτής της έρευνας, τα αρχαιολογικά δεδομένα μπορούν να συμβάλουν σε μια διδασκαλία αποτελεσματική και ευχάριστη για τους μαθητές εφόσον: α) υποστηρίζουν την ενεργητική και διερευνητική μάθηση, β) υποστηρίζουν τη μεθοδολογία της ιστορίας, γ) οργανώνονται με βάση τις αρχές της πολυτροπικότητας και δ) συνδέονται με τη μεθοδική εξειδίκευση των σκοπών της διδασκαλίας μέσω ενός Αναλυτικού Προγράμματος προσαρμοσμένου στις ανάγκες και τις απαιτήσεις της ελληνικής εκπαιδευτικής πραγματικότητας.
Γλυκοκορτικοειδή και ανοσοποιητικό σύστημα
Authors: Μουστάκη Αρντιάνα
Published: August 2021

Η έμφυτη ικανότητα των Φυσικών Φονικών κυττάρων (NK, Natural Killer cells) να στοχεύουν άμεσα τα καρκινικά κύτταρα τα καθιστά ιδιαίτερα χρήσιμα εργαλεία στην ανοσοθεραπεία του καρκίνου. Ωστόσο, η ελλιπής κατανόηση της δυναμικής και πλειοτροπικής φύσης των NK κυττάρων δεν έχει επιτρέψει έως τώρα το σχεδιασμό κατάλληλων ανοσοθεραπευτικών σχημάτων που να εκμεταλλεύονται επαρκώς τις φυσικές αντινεοπλασματικές ιδιότητες αυτού του κυτταρικού πληθυσμού. Συνεπώς, ο χαρακτηρισμός και η μελέτη των ενδογενών και εξωγενών παραγόντων που ρυθμίζουν την ανάπτυξη και τη λειτουργία των ΝΚ κυττάρων κρίνεται μεγάλης σημασίας για την επίτευξη αποτελεσματικών ανοσοθεραπευτικών παρεμβάσεων.Τα γλυκοκορτικοειδή, φυσικά παρόντα όχι μόνο στο περιφερικό αίμα αλλά και σε ανατομικές θέσεις διαφοροποίησης λεμφοκυττάρων, περιγράφεται πως αναστέλλουν ή ευνοούν την ανοσολογική απόκριση. Στη μελέτη αυτή παρουσιάζουμε δεδομένα που υποστηρίζουν ότι γνωστά στην κλινική πράξη γλυκοκορτικοειδή ενισχύουν τον πολλαπλασιασμό των ενεργοποιημένων με IL-15 ανθρώπινων ΝΚ κυττάρων, χωρίς να επηρεάζουν την κυτταροτοξική τους δράση, την ικανότητα έκκρισης κυτταροκινών και την έκφραση υποδοχέων ενεργοποίησης. Επιπλέον, δείχνουμε ότι τα γλυκοκορτικοειδή έχουν διαφορική δράση στους δυο κύριους υποπληθυσμούς ΝΚ κυττάρων, όσον αφορά το δυναμικό πολλαπλασιασμού όσο και το δυναμικό μετανάστευσής τους. Τα γλυκοκορτικοειδή ενίσχυσαν επιλεκτικά τον πολλαπλασιασμό ενός πιο ανώριμου κυτταρικού πληθυσμού, ο οποίος μπορεί να χαρακτηριστεί ως CD16-NKG2A+KIRlow/-CD57-CD94high. Επιπλέον, η επιφανειακή έκφραση των υποδοχέων CXCR3 και CXCR4 ήταν ιδιαίτερα αυξημένη στα ενεργοποιημένα με IL-15 και γλυκοκορτικοειδή ΝΚ κύτταρα, ευνοώντας το δυναμικό μετανάστευσής τους προς θέσεις φλεγμονής και προς το μυελό των οστών, αντίστοιχα. Επιπρόσθετα, τα CD16- ΝΚ κύτταρα εκδήλωσαν αυξημένη ευαισθησία στην επαγόμενη από την IL-15 απόπτωση, η οποία παρεμποδίστηκε παρουσία γλυκοκορτικοειδών. Η προστατευτική δράση αυτή των γλυκοκορτικοειδών συσχετιζόταν με αυξημένα επίπεδα έκφρασης των αντι-αποπτωτικών παραγόντων BCL2 και BCLxL, και μειωμένη έκφραση του αποπτωτικού παράγοντα BIM. Η συνέργεια αυτή μεταξύ της IL-15 και γλυκοκορτικοειδών ενδεχομένως να παίζει σημαντικό ρόλο στην ομοιόσταση των κυκλοφορούντων ΝΚ κυττάρων. Η έκθεση των ΝΚ ακόμα και σε φυσιολογικές συγκεντρώσεις γλυκοκορτικοειδών προκάλεσε ελάττωση του δυναμικού πολλαπλασιασμού των ΝΚ, φαινόμενο το οποίο μπορούσε να αντιστραφεί με τη σύγχρονη παρουσία χαμηλών συγκεντρώσεων IL-15. Τέλος, στη μελέτη αυτή παρουσιάζουμε ενδείξεις για το ρόλο των γλυκοκορτικοειδών στην επιτάχυνση του κυτταρικού κύκλου των ενεργοποιημένων με IL-15 CD16- ΝΚ κυττάρων.Τα ευρήματα των μελετών αυτών καταδεικνύουν έναν νέο μηχανισμό ανοσοτροποποίησης από τα γλυκοκορτικοειδή, μηχανισμός ο οποίος μπορεί να αξιοποιηθεί για τον αποτελεσματικότερο σχεδιασμό στρατηγικών ΝΚ-μεσολαβούμενων ανοσοθεραπευτικών παρεμβάσεων.
Διακριτή l1 προσέγγιση υπό αύξουσες αποδόσεις και εφαρμογές σε οικονομικά δεδομένα
Authors: Παπακωνσταντίνου Σωτήριος
Published: August 2021

Η παρούσα διατριβή εντάσσεται στη θεματική περιοχή της θεωρίας προσεγγίσεων και της βελτιστοποίησης και στόχος της είναι η θεωρητική ανάλυση, θεμελίωση και ανάπτυξη αλγορίθμων για L1 προσεγγίσεις διακριτών δεδομένων που περιέχουν σφάλματα, ενίοτε δε οφειλόμενα σε έκτοπα σημεία, υπό μη αρνητικές δεύτερες διηρημένες διαφορές. Οι αλγόριθμοι είναι ανθεκτικοί, δηλαδή μη ευαίσθητοι στην κατανομή των καταλοίπων.Η κύρια δυσκολία του υπολογιστικού προβλήματος της εύρεσης της άριστης L1 κυρτής προσέγγισης σε μονοδιάστατα διακριτά δεδομένα έγκειται στο ότι στην L1 βελτιστοποίηση δεν ισχύουν οι συνθήκες Karush-Kuhn-Tucker, διότι εμπλέκονται μη παραγωγίσιμες μορφές. Η διερεύνηση, επομένως, του προβλήματος απαίτησε βασική έρευνα στο χαρακτηρισμό της L1 προσέγγισης, όπου δόθηκαν αναγκαίες και ικανές συνθήκες, οι οποίες έχουν την ενδιαφέρουσα ιδιότητα να εκφράζονται σε όρους που θυμίζουν τις συνθήκες Karush-Kuhn-Tucker παρά το γεγονός ότι η αντικειμενική συνάρτηση του προβλήματος είναι μη διαφορίσιμη. Το αποτέλεσμα αυτό αποτελεί τη σημαντικότερη συμβολή της παρούσας διδακτορικής διατριβής στην ανάπτυξη νέας γνώσης.Δεδομένου ότι οι περιορισμοί είναι γραμμικές ανισότητες το πρόβλημα μπορεί να αναχθεί σε πρόβλημα γραμμικού προγραμματισμού για το οποίο υπάρχουν γενικοί αλγόριθμοι επίλυσης. Επειδή, όμως οι περιορισμοί μας εμφανίζουν δομή και επειδή πολλές χιλιάδες δεδομένα μπορεί να υπεισέλθουν στον υπολογισμό αναπτύξαμε έναν ειδικό αλγόριθμο που είναι αποτελεσματικότερος ενός γενικού αλγόριθμου. Με βάση το θεώρημα χαρακτηρισμού προτείνουμε μία κατηφορική μέθοδο και αναπτύσσουμε έναν πεπερασμένο αλγόριθμο που υπολογίζει την άριστη L1 προσέγγιση. Ο αλγόριθμος αυτός είναι αποτελεσματικός διότι λαμβάνει υπόψη την ειδική δομή των περιορισμών που ορίζονται από τις συνθήκες κυρτότητας. Θεμελιώθηκε με ισχυρά θεωρητικά επιχειρήματα, απαίτησε πρωτογενές προγραμματιστικό έργο και υπολογισμούς υψηλής κλίμακας, και υλοποιήθηκε σε γλώσσα Matlab. Δοκιμάσθηκε σε δεδομένα από προσομοίωση με βασικά κριτήρια αποτελεσματικότητας τον υπολογιστικό χρόνο που απαιτείται για τη λήψη της άριστης κυρτής προσέγγισης καθώς και τη σχετική ακρίβεια αυτής. Εφαρμόστηκε σε διάφορα σύνολα πραγματικών δεδομένων από οικονομικές εφαρμογές που ακολουθούν κυρτή ή κοίλη τάση και συνήθως η τάση αυτή υποστηρίζεται από κατάλληλη και σχετική προς τα δεδομένα θεωρία. Πρέπει να σημειωθεί ότι η μέθοδός μας μπορεί να βρει γενικότερες εφαρμογές στην επιστήμη, την ιατρική, την τεχνολογία και τη στατιστική.
Μελέτη του ρόλου της οικογένειας αυξητικών παραγόντων του TGF-β στην εμβρυϊκή και μεταεμβρυϊκή ανάπτυξη και σε παθολογικές καταστάσεις φλεγμονής και ίνωσης
Authors: Σταυρόπουλος Αθανάσιος
Published: August 2021

Πλήθος μελετών με τη χρήση γενετικά τροποποιημένων ζωικών μοντέλων έχει αναδείξει τη σημασία της υπερ-οικογένειας του παράγοντα TGF-β στην ανάπτυξη, την ομοιόσταση και την παθοφυσιολογία του οργανισμού, κατ’ αντιστοιχία με μελέτες που καταδεικνύουν το φυσιολογικό και παθολογικό ρόλο της υπερ-οικογένειας του TGF-β στον άνθρωπο. Παρόλα αυτά, ο ακριβής μηχανισμός δράσης, οι κυτταρικοί στόχοι, το γονιδιακό πρότυπο έκφρασης και το χωροχρονικό πρότυπο κατανομής των κυττάρων-δεκτών της σηματοδότησης από τους BMPs ή τους TGF-β/Ακτιβίνες, δεν έχουν διαλευκανθεί ακόμα. Για να προσεγγίσουμε αυτά τα ερωτήματα, δημιουργήσαμε και αναλύσαμε δυο διαγονιδιακές σειρές μυών αναφοράς, μια που εκφράζει την πρωτεΐνη eGFP υπό τον έλεγχο ενός BMP-αποκρινόμενου υποκινητή (BRE-eGFP διαγονιδιακή σειρά) για την ανίχνευση των κυτταρικών στόχων του κανονικού BMP-μονοπατιού και μια νέα διαγονιδιακή σειρά, που εκφράζει την πρωτεΐνη mRFP κάτω από τον έλεγχο ενός TGF-β/Activin-αποκρινόμενου υποκινητή (TRE-mRFP διαγονιδιακή σειρά). Συνδυάζοντας αυτές τις σειρές, η ανάλυση των διπλά διαγονιδιακών μυών αναφοράς επέτρεψε τη συνεχή και ταυτόχρονη παρακολούθηση και των δύο σηματοδοτικών μονοπατιών.Ανάλυση διαφόρων οργάνων αποκάλυψε τους κυτταρικούς στόχους της σηματοδότησης από την υπεροικογένεια του TGF-β, ενώ ταυτόχρονα επιβεβαιώθηκε η ενεργοποίηση των σηματοδοτικών αυτών μονοπατιών σε καταστάσεις φλεγμονής και ιστικής βλάβης, αναδεικνύοντας τη σημασία αυτών των μορίων, όχι μόνο στην ομοιόσταση αλλά και σε παθολογικές καταστάσεις.Τέλος, κατέστη δυνατή η απομόνωση των κυτταρικών στόχων του BMP- και TGF-β/Activin-μονοπατιού στο ενήλικο ήπαρ και η εν τω βάθη ανάλυση του γονιδιακού προτύπου έκφρασης αυτών των κυτταρικών πληθυσμών, επιτρέποντας έτσι για πρώτη φορά τη διερεύνηση νέων γονιδίων-στόχων της TGF-β υπερ-οικογένειας.Η μελέτη αυτή ανέδειξε την πολυπλοκότητα και δυναμικότητα της ενεργοποίησης του TGF-β σηματοδοτικού μονοπατιού κατά την ανάπτυξη, την ομοιόσταση και την ιστική αναδόμηση και ανέπτυξε μοναδικά εργαλεία που επιτρέπουν την απομόνωση των κυττάρων που βρίσκονται κάτω από τη δράση αυτού του σηματοδοτικού μονοπατιού.
Intercultural education in Greece
Authors: Τσαλίκη Ευανθία
Published: August 2021

The present study deals with headteachers’ and teachers’ perceptions of the nature of intercultural education and the necessity of its implementation in intercultural primary schools in Greece. It also seeks to explore teachers’ and headteachers’ views on the teaching methods adopted and the events and activities organised in the classrooms and in the school to implement intercultural education, and why.The research methodology adopted is a mixed-method approach. It has been employed in order to add breadth and depth to the analysis and to achieve a better and more complete understanding of the social phenomenon examined. The research methods used include questionnaires administered and interviews undertaken with teachers and headteachers.Teachers and headteachers seem to have a clear idea of the meaning of intercultural education and of its principles. In addition, they support the implementation of intercultural education for a number of reasons. The results indicate that great importance is attributed to the use of cooperative learning, group work and the interdisciplinary approach to implementing intercultural education. Teachers and headteachers also seem more confident to implement intercultural education in language studies and social studies as well as in art studies. Data analysis reveals that teachers organise a variety of events and activities in order to implement intercultural education.The findings provide suggestions for the creation of a school environment in which the intercultural dimension in education will be promoted in the school, so as to meet the educational needs of native, foreign, and repatriate pupils attending both intercultural and mainstream primary schools. The contribution of the present study to the topic examined is significant, since there has been no previous research conducted in all 13 intercultural primary schools in Greece.
Φαινόμενα μεταφοράς και συσσωμάτωσης σε δυναμικά συστήματα κοκκώδους ύλης
Authors: Κανελλόπουλος Γεώργιος
Published: August 2021

Τα κοκκώδη υλικά είναι αναπόσπαστο κομμάτι του κόσμου μέσα στον οποίο ζει ο άνθρωπος, και συνεπώς, για την καλύτερη κατανόηση του κόσμου αυτού, επιβάλλεται η μελέτη τους. Αυτός είναι και ο σκοπός της παρούσας διδακτορικής διατριβής. Επικεντρωνόμαστε σε διάδρομο μεταφοράς ο οποίος αποτελεί αντιπροσωπευτικό μοντέλο για πληθώρα εφαρμογών τόσο στην βιομηχανία όσο και στο φυσικό περιβάλλον. Αποτελεί επίσης χαρακτηριστικό παράδειγμα της οικογένειας ανοικτών πολυσωματιδιακών συστημάτων, η οποία βρίσκεται στην καρδιά της σύγχρονης επιστήμης της Πολυπλοκότητας. Αρχικά εισάγουμε το μοντέλο ροής στο οποίο το κοκκώδες υλικό αντιμετωπίζεται ως ένα ειδικό ρευστό (συνεχές μέσο) με εσωτερική απώλεια ενέργειας. Μελετάμε τη δυναμική ισορροπία που επικρατεί στο σύστημα υπό σταθερές συνθήκες, καθώς και την κατάρρευση της ομαλής ροής μέσω του σχηματισμού συσσωματώματος. Ειδική μνεία γίνεται στα πρόδρομα φαινόμενα της συσσωμάτωσης, τα οποία ερμηνεύουμε μέσω μίας αντίστροφης διακλάδωσης διπλασιασμού περιόδου. Διερευνώντας την εξάρτηση μεταξύ της μορφής της ροϊκής συνάρτησης και του τρόπου με τον οποίο το σύστημα μεταβαίνει σε καθεστώς συσσωμάτωσης αποκαλύπτουμε τόσο ποιοτικές όσο και ποσοτικές διαφορές σε σχέση με τον παραπάνω τύπο διακλάδωσης. Μια σημαντική παραλλαγή του συστήματος μεταφοράς προκύπτει εφαρμόζοντας ανατροφοδότηση του πρώτου δοχείου με το συνολικό υλικό που εκρέει από το τελευταίο. Η μαθηματική επεξεργασία αποδεικνύει ότι σε αυτήν την περίπτωση η δημιουργία συσσωματώματος συντελείται μέσω μιας διακλάδωσης Hopf αντί για διακλάδωσης διπλασιασμού περιόδου. Επιστρέφοντας στο αρχικό μας σύστημα, μελετάμε και το συνεχές όριο, θεωρώντας το διάδρομο μεταφοράς να έχει «άπειρο» μήκος. Η δυναμική ισορροπία, που ισοδυναμεί με το ισοζύγιο της μάζας ανάμεσα σε διαδοχικά δοχεία του διακριτού συστήματος, τώρα παίρνει τη μορφή μιας μη γραμμικής μερικής διαφορικής εξίσωσης δεύτερης τάξης με μη σταθερούς συντελεστές. Η προσεκτική μελέτη της εξίσωσης και των συντελεστών της, σε συνδυασμό πάντα με τις συνοριακές συνθήκες στην είσοδο και έξοδο του διαδρόμου, μας επιτρέπει όχι μόνο να αναπαραγάγουμε τα προηγούμενα αποτελέσματα υπό το πρίσμα του συνεχούς ορίου αλλά και να τα ερμηνεύσουμε βάσει φυσικών διεργασιών όπως είναι η μεταφορά (drift) και η διάχυση (diffusion). Ειδικότερα, η συσσωμάτωση συμβαίνει σε καθεστώς αρνητικής διάχυσης (antidiffusion). Κλείνουμε την διατριβή προτείνοντας γενικεύσεις των συστημάτων που ερευνήσαμε. Επεκτείνουμε το διάδρομο μεταφοράς σε πλέγματα δύο διαστάσεων και μελετάμε άλλα μοντέλα που σχετίζονται με ροές διακριτών σωματιδίων όπως είναι η κυκλοφορία οχημάτων στους αυτοκινητοδρόμους.
Ανάπτυξη δημιουργικών εικαστικών δεξιοτήτων σε παιδιά με αυτισμό
Authors: Αβερκίου Μαριάννα
Published: August 2021

Σκοπός της παρούσας έρευνας ήταν η βελτίωση των εικαστικών δημιουργικών δεξιοτήτων τριών παιδιών με αυτισμό, μέσω της μίμησης προτύπου, της τμηματικής βοήθειας και της παροχής ενίσχυσης σε συνάφεια με την επιθυμητή συμπεριφορά. Για την αξιολόγηση των αποτελεσμάτων της παρέμβασης χρησιμοποιήθηκε ο ατομικός πειραματικός σχεδιασμός με πολλαπλές γραμμές βάσης σε τρεις κατηγορίες αντιδράσεων. Οι κατηγορίες αντιδράσεων που περιλάμβαναν από τρεις έως τέσσερις αρχάριους, μέσους και προχωρημένους στόχους, καθώς επίσης και τα τέσσερα κριτήρια της αξιολόγησης της δημιουργικότητας, ορίστηκαν λειτουργικά. Δεδομένα συλλέχτηκαν για όλες τις συνθήκες της έρευνας, για τη γραμμή βάσης, την παρέμβαση, τον προέλεγχο, το μετέλεγχο, τους διδασκόμενους στόχους και τους στόχους γενίκευσης, καθώς επίσης και για τις συνεδρίες γενίκευσης σε νέο πρόσωπο και διατήρησης των κεκτημένων αντιδράσεων ένα μήνα μετά την ολοκλήρωση της έρευνας. Η έρευνα έδειξε ότι με την εισαγωγή της παρέμβασης υπήρξε συστηματική και μεγάλη αύξηση στην επίδοση και των τριών συμμετεχόντων σε όλες τις κατηγορίες αντιδράσεων.
Οι συνελεύσεις στον Όμηρο
Authors: Στάμου Ευαγγελία
Published: August 2021

Στόχος της έρευνας ήταν η ανάλυση και ερμηνεία των ομηρικών συνελεύσεων καθώς και των βουλών των γερόντων και ειδικότερα, η διερεύνηση του ομηρικού κόσμου όπως μας εμφανίζεται στους δύο αυτούς πολιτικούς θεσμούς της προϊστορικής και ιστορικής εποχής. Μέθοδος: Το υλικό χωρίστηκε σε τρία μέρη. Στο πρώτο έγινε κάθετη εξέταση των συνελεύσεων της Ιλιάδας. Στο δεύτερο εξετάστηκαν οι συνελεύσεις της Οδύσσειας. Και στο τρίτο έγινε η οριζόντια εξέταση όλων των συνελεύσεων του ομηρικού έπους.Τις συνελεύσεις συγκαλούσε ο βασιλεύς με τους κήρυκες και πάντα ύστερα από συνέλευση των γερόντων. Σε αυτές ο καθένας εξέφραζε ελεύθερα τη γνώμη του επικρίνοντας ακόμη και τους ασκούντας την εξουσία ( Θερσίτης, Τηλέμαχος, Αλιθέρσης, Μέντωρ). Και οι ακροατές επιδοκίμαζαν με ψιθύρους ή οχλοκρατικές εκδηλώσεις. Στις συνελεύσεις συνειδητοποιήθηκαν οι ανάγκες:1) Της κατάργησης της αυτοδικίας και 2) της αντίστασης του λαού στις άδικες αποφάσεις των κυβερνώντων